CELEX: 22017D1923
Language: ro
Date: 2017-10-02 00:00:00
Title: Decizia nr. 1/2017 a Comitetului de cooperare vamală AES-UE din 2 octombrie 2017 privind o derogare de la regulile de origine stabilite în Protocolul nr. 1 la Acordul interimar de instituire a unui cadru pentru un acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte, pentru a ține seama de situația specială a statelor din Africa de Est și de Sud în ceea ce privește conservele de ton și fileul de ton [2017/1923]

20.10.2017   
            
            
               RO
            
            
               Jurnalul Oficial al Uniunii Europene
            
            
               L 271/44
            
         DECIZIA NR. 1/2017 A COMITETULUI DE COOPERARE VAMALĂ AES-UE
   din 2 octombrie 2017
   privind o derogare de la regulile de origine stabilite în Protocolul nr. 1 la Acordul interimar de instituire a unui cadru pentru un acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte, pentru a ține seama de situația specială a statelor din Africa de Est și de Sud în ceea ce privește conservele de ton și fileul de ton [2017/1923]
   COMITETUL DE COOPERARE VAMALĂ,
   având în vedere Acordul interimar de instituire a unui cadru pentru un acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte, în special articolul 41 alineatul (4) din Protocolul nr. 1,
   întrucât:
   
               (1)
            
            
               Acordul interimar de instituire a unui cadru pentru un Acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte (1) (denumit în continuare „APE interimar”) se aplică, cu titlu provizoriu, de la 14 mai 2012 între Uniune și Republica Madagascar, Republica Mauritius, Republica Seychelles și Republica Zimbabwe.
            
         
               (2)
            
            
               Protocolul nr. 1 la APE interimar referitor la definiția conceptului de „produse originare” și la metodele de cooperare administrativă conține regulile de origine pentru importul de produse originare din statele AES în Uniune.
            
         
               (3)
            
            
               În conformitate cu articolul 42 alineatul (8) din Protocolul nr. 1 la APE interimar, derogările de la regulile respective de origine se acordă automat în limita unei cote anuale de 8 000 de tone pentru conservele de ton și de 2 000 de tone pentru fileul de ton.
            
         
               (4)
            
            
               La 29 noiembrie 2012, Comitetul de cooperare vamală AES-UE a adoptat Decizia nr. 1/2012 (2) de acordare a unei derogări automate de la regulile de origine pentru conservele de ton și fileul de ton importate în Uniune, în conformitate cu articolul 42 alineatul (8) din Protocolul nr. 1 la APE interimar, de la 1 ianuarie 2012 până la 31 decembrie 2017.
            
         
               (5)
            
            
               Pentru a permite utilizarea efectivă și deplină a cotei disponibile, Mauritius, Seychelles și Madagascar au solicitat o derogare pentru cantitățile anuale de 8 000 de tone de conserve de ton și 2 000 de tone de file de ton importate în Uniune de la 1 ianuarie 2018.
            
         
               (6)
            
            
               Deoarece cota anuală se acordă automat la cererea statelor AES, Comitetul de cooperare vamală ar trebui să aloce cota totală statelor AES. Prin urmare, ar trebui să se acorde o derogare statelor ESA pentru 8 000 de tone de conserve de ton și 2 000 de tone de file de ton.
            
         
               (7)
            
            
               Trimiterea de la articolul 42 alineatul (8) din Protocolul nr. 1 la APE interimar referitoare la „conserve de ton” trebuie înțeleasă ca referindu-se la tonul conservat în ulei vegetal sau în alte moduri. Pentru aceste tipuri de ton, anexa I la Regulamentul (CEE) nr. 2658/87 al Consiliului (3) („Nomenclatura combinată”) se referă la termenul „conservate”. Termenul „conserve de ton” cuprinde conservele de ton propriu-zise, dar și tonul ambalat sub vid în pungi de plastic sau alte recipiente. Prin urmare, este oportun să se utilizeze termenul „conserve de ton”.
            
         
               (8)
            
            
               Din motive de claritate, ar trebui prevăzut în mod explicit faptul că tonul de la pozițiile SA 0302 sau 0303 este tonul neoriginar care trebuie utilizat la producerea conservelor de ton de la codurile NC 1604 14 21, 31 și 41, 1604 14 28, 38 și 48, ex 1604 20 70 și a fileului de ton de la codul NC 1604 14 26, 36 și 46, pentru ca fileul de ton și conservele de ton în cauză să beneficieze de derogare.
            
         
               (9)
            
            
               Regulamentul de punere în aplicare (UE) 2015/2447 al Comisiei (4) prevede norme de gestionare a contingentelor tarifare. Aceste norme ar trebui aplicate gestionării cantității pentru care se acordă derogarea prin prezenta decizie.
            
         
               (10)
            
            
               Derogarea ar trebui acordată pentru o perioadă de 5 ani, așa cum se prevede la articolul 42 alineatul (10) litera (a) din Protocolul nr. 1 la APE interimar.
            
         
               (11)
            
            
               Pentru a permite o monitorizare eficientă a funcționării derogării, autoritățile din statele AES trebuie să comunice periodic Comisiei informații în legătură cu certificatele de circulație EUR.1 eliberate,
            
         DECIDE:
   Articolul 1
   Prin derogare de la Protocolul nr. 1 la APE interimar și în conformitate cu articolul 42 alineatul (8) din respectivul protocol, conservele de ton și fileul de ton înscrise la poziția SA 1604 produse din ton neoriginar de la pozițiile SA 0302 sau 0303 se consideră ca fiind originare din statele AES, în conformitate cu dispozițiile articolelor 2-4 din prezenta decizie.
   Articolul 2
   Derogarea prevăzută la articolul 1 se aplică anual produselor și cantităților prevăzute în anexa la prezenta decizie, care sunt declarate pentru a fi puse în liberă circulație pe teritoriul Uniunii ca provenind din statele AES în cursul perioadei cuprinse între 1 ianuarie 2018 și 31 decembrie 2022.
   Articolul 3
   Cantitățile stabilite în anexă se gestionează în conformitate cu articolele 49-54 din Regulamentul de punere în aplicare (UE) 2015/2447.
   Articolul 4
   (1)   Autoritățile vamale din statele AES efectuează controale cantitative asupra exporturilor de produse menționate la articolul 1.
   (2)   Înainte de sfârșitul lunii următoare fiecărui trimestru, autoritățile vamale din țările respective transmit Comisiei, prin intermediul secretariatului Comitetului de cooperare vamală, o declarație a cantităților pentru care au fost emise certificate de circulație EUR.1 în conformitate cu prezenta decizie, precum și seriile certificatelor respective.
   (3)   Caseta 7 a certificatelor de circulație EUR.1 eliberate în temeiul prezentei decizii conține una dintre următoarele indicații:
   
                
            
            
               
                  „Derogation – Decision No 1/2017 of the ESA-EU Customs Cooperation Committee of 2 October 2017”;
               
            
         
                
            
            
               
                  „Dérogation – Décision no 1/2017 du Comité de coopération douanière AfOA-UE du 2 octobre 2017”;
               
            
         Articolul 5
   (1)   Statele AES și Uniunea iau măsurile necesare pentru a pune în aplicare prezenta decizie.
   (2)   În cazul în care, pe baza unor informații obiective, Uniunea constată nereguli, fraude sau nerespectarea repetată a obligațiilor prevăzute la articolul 4, Uniunea poate solicita suspendarea temporară a derogării menționate la articolul 1 în conformitate cu procedura prevăzută la articolul 22 alineatele (5) și (6) din APE interimar.
   Articolul 6
   Prezenta decizie intră în vigoare la 1 ianuarie 2018.
   
      Adoptată la Antananarivo, 2 octombrie 2017
      
         Dl M. R. NABEE
         
            Reprezentantul AES
         
         
            în numele statelor AES
         
      
      
         Dl J. G. SANCHEZ
         
            Comisia Europeană
         
         
            în numele Uniunii Europene
         
      
   
   
      (1)  JO L 111, 24.4.2012, p. 2.
   
      (2)  Decizia nr. 1/2012 a Comitetului de cooperare vamală AES-UE din 29 noiembrie 2012 privind o derogare de la regulile de origine stabilite în Protocolul nr. 1 la Acordul interimar de instituire a unui cadru pentru un acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte, pentru a ține seama de situația specială a statelor din Africa de Est și de Sud în ceea ce privește conservele de ton și fileul de ton (JO L 347, 15.12.2012, p. 38).
   
      (3)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
   
      (4)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
   
      ANEXĂ
      
                  Nr. de ordine
               
               
                  Codul NC
               
               
                  Descrierea produselor
               
               
                  Perioada
               
               
                  Greutatea netă
                  (în tone)
               
            
                  09.1618
               
               
                  1604 14 21 , 31  și 41 
                  1604 14 28 , 38  și 48 
                  ex 1604 20 70  (1)
                  
               
               
                  Conserve de ton (2)
                  
               
               
                  1.1.2018-31.12.2018
               
               
                  8 000 
               
            
                  1.1.2019-31.12.2019
               
               
                  8 000 
               
            
                  1.1.2020-31.12.2020
               
               
                  8 000 
               
            
                  1.1.2021-31.12.2021
               
               
                  8 000 
               
            
                  1.1.2022-31.12.2022
               
               
                  8 000 
               
            
                  09.1619
               
               
                  1604 14 26 , 36  și 46 
               
               
                  File de ton
               
               
                  1.1.2018-31.12.2018
               
               
                  2 000 
               
            
                  1.1.2019-31.12.2019
               
               
                  2 000 
               
            
                  1.1.2020-31.12.2020
               
               
                  2 000 
               
            
                  1.1.2021-31.12.2021
               
               
                  2 000 
               
            
                  1.1.2022-31.12.2022
               
               
                  2 000 
               
            
         (1)  Codurile TARIC 1604207030, 1604207040, 1604207050, 1604207092 și 1604207094.
      
         (2)  Sub orice formă de ambalare, dacă produsul se consideră ca fiind conservat în sensul poziției 1604 din SA.